ไม่รู้ว่าร้านนี้จะเด่นในเรื่องอาหารหรือเครื่องดื่ม สำหรับอุ๋มมองว่าเครื่องดื่มอาจจะดีกว่า แต่อาหารก็ใช่ว่าจะแย่ ดูทางร้านจะทำการตลาดกับอาหารมากพอสมควรเลย หาเมนูเด็ดมาโชว์ว่าสูตรแชมป์ระดับประเทศ ทำให้ดึงดูดคนมาทานมากขึ้น วันนี้อุ๋มจะเดินไปทานร้านหนึ่งในห้างเดอะมอลล์ แต่เดินผ่าน เห็นคนกำลังทานเมนูแนวๆที่อุ๋มจะสั่งในร้านแบล็คแคนยอร์น เลยเปลี่ยนใจ ทานร้านนี้ก็ได้ อาหารดูน่าทาน



เมนูวันนี้: 
   • ข้าวผัดแกงเขียวหวานทูน่าห่อไข่สั่งไปประมาณ 15 นาที อาหารก็ได้แล้ว ร้านนี้น่าจะปรุงสด ไม่น่าใช่แบบแช่แข็งมาแล้วมาเวฟ (เดานะคะ) หน้าตาอาหารดูดี จัดจานชนะเลิศเลย ทำให้อาหารดูน่าอร่อยขึ้นเป็นเท่าเดิม ลองทานดูคำแรก ข้าวแฉะไป และทูน่าจะดูชิ้นเล็กชิ้นน้อยไปหน่อย รสชาติก็พอใช้ได้ ข้าวแฉะทำให้ดูไม่เป็นเม็ด อุ๋มทานไม่หมด คำหลังๆจะเลี่ยนมาก รสชาติค่อนข้างเค็ม ไม่ใส่น้ำปลาเลย ก็ยังเค็ม จานนี้ชอบที่ห่อไข่ ห่อได้สวย ประณีต  


   • ชาไทยเย็น เมนูเครื่องดื่มไม่มีอะไรมากเหมือนทุกที ชาไทยเย็นอร่อยเสมอ ไม่หวานเกินไป กลมกล่อม แก้วเป็นแก้วพลาสติก อุ๋มว่าก็ดีนะ ทานที่ร้านไม่หมด ก็ถือออกไปด้วย